Observatorium Unionis
Observatorium Unionis (vulgo Union Observatory) fuit observatorium astronomicum in Observatory suburbio Ioannesburgi situm, cuius codex IAU est 078. Anno 1903, Observatorium Transvaalense (Transvaal Observatory) conditum, anno 1912 Observatorium Rei Publicae (Republic Observatory) transnominatum, nomen ultimum anno 1961 accepit. Notum est ex operibus in asteroides aliisque planetis minoribus factis et inventione Proximae Centauri. Propter pollutionem luminosam annis 1971 et 1972 clausum est, omnibus investigationibus astronomicis in unum locum, Observatorium Astronomicum Africae Australis, contributis.